

[image: Forsidebillede af bogen Når hjertet smerter]






Signering fra mit indre til dig kære læser


Kære Dig


Tak fordi du har mit hjerte i dine hænde.


Må disse ord lande, hvor de skal.


Må dybden give dig vinger.


Og må du finde ro – dér hvor din sjæl længes hjem.


Fra mit blodrøde bankende hjerte.


♡Mette Moff♡









Åbning 3.5.2026


Det er 10 år siden min morfar gik over på den anden side, så derfor


ære jeg hans minde med denne digtsamling.


En dag, der er printet i min sjæl og mit sind.


Et gys bevæger sig gennem kroppen,


og kulden strejfer stadig det sted i mig,


hvor savnet bor.


Denne digtsamling er født i stilhed.


Ingen larm.


Ingen annoncering.


Ingen ord om, at den var på vej.


Den er vokset frem fra mit dybeste indre -


skrevet i hemmelighed,


båret af stilheden,


og af den kærlighed, der aldrig forsvandt.


Den udkommer ikke for at markere et tab,


men for at ære et liv.


For kærlighed dør ikke.


Den skifter blot form.


Og nogle bånd brydes aldrig -


de lever videre


i hjertet, i stilheden


og i de ord, der nu finder vej hjem. ♡









Sjælsord.


Jeg er ikke her for at passe ind.


Jeg er her for at være sand.


Min vej behøver ingen forklaring.


Mit hjerte kender retningen.


Dem, der møder mig med kærlighed,


bliver.


Resten slipper jeg med fred.


Jeg bliver ikke dér,


hvor min sjæl må gøre sig mindre.


Jeg vælger det, der giver ro.


Jeg vælger det, der føles rigtigt.


For min lykke bor ikke hos andre.


Den bor i mig.♡









Et stille skrig fra dybet


Der findes skrig


som ingen hører.


Ikke fordi de ikke findes,


men fordi de fødes


i mørket.


Et sted mellem minder


og savn.


Et sted


hvor dit navn stadig bor


i mit hjerte.


Nogle nætter


er stilheden så tung


at jeg næsten kan høre


mit eget hjerte kalder på dig.


Og i det mørke


findes et skrig


kun jeg kan høre.


Et stille skrig


efter dig.


Morfar. ♡









Jeg er i tvivl.


Mit hjerte gør ondt.


Det bærer en historie, der ligger som et lag over mit sind,


og jeg ved ikke, om jeg skal gå til højre eller venstre –


for noget i mig længes efter noget helt andet.


Porten i mit indre står på vid gab


og hvisker:


“Kom, mit lille ulykkelige barn.


Jeg skal nok vise dig vejen.”


Jeg ser mig selv stå ved en skillevej,


fanget mellem mørke og lys,


og jeg kan ikke finde den stribe af klarhed,


der endelig kan gøre mig fri af de lænker,


jeg så længe har båret.


Jeg ønsker at være fri.


Fri til at handle på min dybeste længsel.


Fri til at være mig, alene,


at pleje mig selv uden krav,


uden forpligtelser,


uden alt det, jeg ikke længere kan bære.


Jeg savner MIG.


Mig uden støj.


Mig uden tyngde.


Jeg savner noget dybere, stærkere -


noget ingen mand kan holde,


kun jeg selv.


Det er mit ønske til mig selv.♡

